הדרחוב הוא תופעה נלווית של מתן עדיפות לתנועת רכבים פרטיים תוך התעלמות מתנאי השטח והולכי הרגל. הליכה בדרחוב נחשבת למסוכנת, שכן המהירות בכביש עלולה להגיע ל-70 קמ"ש ויותר. הדרחוב נועד לאפשר למכוניות לנוע מהר יותר ובכך לפתור את עומסי התנועה עבור רכבים. עם זאת, היעדר תשתית מתאימה להליכה ברגל, גורמת לשימוש מוגבר בכלי רכב, גם עבור מרחקים קצרים, במקום הליכה ברגל. ישנם חלקים בדרחוב, אשר כלל ללא מדרכה והולכי הרגל נדרשים לבצע את הליכתם על דשא או בשולי הכביש, מה שהופך את ההליכה למסוכנת יותר בדרחוב.
הדרחוב מונע גם מהמכוניות לנוע מהר, שכן יש בו מעברי חצייה ורמזורים רבים, שילוב של דברים אלו, יחד עם מדרכה להולכי רגל גורמים לקצב התנועה לרדת.
הדרחוב הוא תופעה שנוצרת כאשר מתכננים כביש ביציאה מהעיר, וממשיכים לפתח את העיר לאחר הכביש, מה שיוצר ביקוש של הולכי רגל להגיע גם לאזור החדש של העיר ונוצר שילוב בעייתי של רחוב וכביש מהיר. ניתן לראות את הדרחוב גם בישראל, למשל שדרות רוקח או דרך נמיר בתל אביב.
קישורים חיצוניים.
הדרחוב המכוער, המסוכן והלא-יעיל שנפוץ ברחבי ארצות הברית וקנדה. סרטון מאתר יוטיוב
השדה העמוק הראשון של וב
בורא עד אנה
בורא עד אנה או אבי אבי אבי הוא קינה לתשעה באב הנאמרת בקהילות הספרדים וכן בקהילות צפון אפריקה בליל תשעה באב. מחבר היצירה עלום, ומשערים את שמו הפרטי, בנימין, מהאקרוסטיכון המופיע בראשי הבתים.
תוכן ומבנה.
הקינה ייחודית בכך שאינה מבכה, כמו רוב הקינות את אירועי העבר, אלא מצביעה על מצבה העגום של עם ישראל, הנמשל בתנ"ך ובמדרשים ליונה. בפיוט היונה ניצבת בדד, בלי אב ובן אל מול הצרות הרבות הפוקדות אותה. הקינה מספרת בגוף שלישי על מצבה האנוש של היונה ומבקשת, מנקודת מבט חיצונית, ישועה מהקב"ה. הפיוט תורגם לספניולית. בפיוט הרמזים רבים מפסוקי התנ"ך.
הפזמון של הפיוט, החוזר בסיום כל בית, הוא "אָבִי אָבִי אָבִי/ יוֹשֶׁבֶת גַּלְמוּדָה צוֹעֶקֶת אָבִי/ צוֹעֶקֶת אָבִי".
באתר:-
https://opensiddur.org/prayers/lunisolar/commemorative-days/fast-days/tishah-bav/borei-ad-anah-creator-how-long-a-qinah-after-1492
מצותת התרגום לספניולית.וגם מוזכר שהכרוז החמישי שמודפס כאן הוא כנראה מצונזר, ובהרבה כתבי יד רשום במקום:-
“יועצים עליה עצות היא אנושה זרים העובדים אלילים שלושה אם ובן ורוח כי אין להם בושה גדול ממכאובי.”
הצנזור כנראה, מפני שהסורר הנוצרי מוזכר בצורה יותר מדי בולטת בכרוז המקורי.
מיקה צור
מיקה צור (נולדה ב־10 באוקטובר 1998) היא שחקנית, זמרת ומדבבת ישראלית.
ביוגרפיה.
צור נולדה ב-10 באוקטובר 1998 לשחקן שרון צור.
קריירה.
צור החלה את דרכה בשנת 1999 שם הייתה הבית בסדרה גוזל שלי יחד עם שרון צור (שהוא אביה האמיתי) ומיכל צפיר.
בשנת 2015 השתתפה בתוכנית המציאות הכוכב הבא שם הגיעה לשלב הדו-קרבים בו הודחה.
את תפקידה הגדול החלה צור בשנת 2018 בסדרה אילת שם שיחקה את קרני, ילדה בעל מחלת קרינה גדולה.
בשנת 2019 שיחקה את "סתיו" בסדרה תברחו, שם שיחקו גם שחר טבוך ואגם בוחבוט.
בשנת 2022 שיחקה את "סופי מבורך" בסדרה שקשוקה.
באותה שנה שיחקה גם בסדרה הבאר את רומי.
באותה שנה שיחקה את "סופי מבורך" גם בסדרה מקיף מילאנו.
דניאל אדר
דניאל אדר (נולד ב-28 באוקטובר 1979) הוא במאי ותסריטאי, בנם של השחקנית יהודית סולה והמסעדן ואיש העסקים רפי אדר.
עבודתו המקצועית.
בשנת 1986, בהיותו בן שבע, השתתף בתפקיד קטן בסרט "כפפות", שכתבו הוריו.
אדר היה חלק מחבורת באבון, קבוצה שביימה סרטים קצרים עצמאיים, אשר כללה את היוצרים אדם סנדרסון, תום שובל, מיכאל הנגבי ויהושע סימון.
בשנת 2002 השתתף כשחקן בהצגה "גזים" שעלתה בפסטיבל עכו, וזכתה בפרס היוצר המבטיח בפסטיבל עכו 2002.
בשנת 2009 ביים את הסרט הקצר "ציצים", בכיכובם של דניאלה וירצר, רן אפלברג, רודי סעדה, רועי אדר ויעל נצר.
שנה מאוחר יותר ביים את הסדרה גבוה וגרינבאום אשר שודרה בערוץ 2 על ידי הזכיינית קשת. באוקטובר 2010 פורסם כי יוצרי הסדרה - אדר, הכותב רן אפלברג והמפיק עמי אמיר - הגיעו להסכמות עם רשת השידור האמריקנית ABC למכירת הפורמט.
בשנת 2012 ביים את סדרת הרשת "אמאל'ה, אני אבא", בכתיבתו ובהשתתפותו של הקומיקאי אבי נוסבאום.
בשנת 2013 ביים וכתב את התסריט לתוכנית "ליהיא תעשי לי ילד", בכיכובה של ליהיא גרינר, העוסקת בלידת בנה הבכור.
בשנת 2016 ביים את סדרת הטלוויזיה סופשלי, בהשתתפותו של הקומיקאי שחר חסון. באותה שנה ביים את סדרת הרשת "עסק משפחתי", בכיכובם של מיכאל הנגבי ורודי סעדה.
שנה מאוחר יותר ביים את סדרת הטלוויזיה "שוורץ", בכיכובה של השחקנית ליטל שוורץ, את סדרת הטלוויזיה "תום יער עושה את שביל ישראל", בכיכובה של הקומיקאית תום יער, את סדרת הטלוויזיה הכלום הגדול, ואת סדרת הטלוויזיה המלון של פיני.
בשנת 2018 שב לעבוד עם תום יער בסדרה "תום יער עושה בגרות", אותה ביים. בשנה זו אף ביים את הסדרה קיסריה אקספרס, יחד עם הבמאי בועז פרמדר.
בשנת 2019 החל לביים מערכונים בתוכנית ארץ נהדרת. בשנה זו אף ביים וערך את הסדרה "הכל תום", בכיכובה של הקומיקאית תום יער.
שנה מאוחר יותר ביים את התוכנית "צחוק מהמצב", בהנחייתו של השחקן שלום אסייג, יחד עם הבמאי דובי קליין. בשנה זו אף ביים את הסדרה סבתא בישלה, ואת תוכניתו של גורי אלפי, "היהודי החדש".
בשנת 2022 ביים את סדרת הטלוויזיה למה זה טוב? והחל לעבוד על סדרת הנוער "שלי הכובשת". בשנה זו ביים את הסרט "עולה לראש" בכיכובם של ערוץ הכיבוד. "אני גדלתי על הקולנוע הישראלי. אמא שלי השתתפה בסרטים של אורי זוהר, אבא שלי עבד עם חבורת לול...במובנים רבים אני דור שני של החבורה הזאת. הדברים האלה טבועים עמוק בתוכי. היה מאוד חשוב לנו שהסרט שלנו יהיה מכאן. בסופו של דבר זה משהו שקורה פה. שמדבר את השפה של הרגע", סיפר בראיון לישראל היום.
נוסף לבימוי סרטים ותוכניות טלוויזיה, ביים אדר גם קמפיינים פרסומיים וקליפים, בין היתר לשלום חנוך - למה לי לקחת ללב, שלומי שבת - בחוף של טראפטוני, ורפי אדר ומאור כהן - זה משהו.
God Bless the Child
אורי מילר
הרב אורי מילר (1906-1972) היה רב אמריקאי, נשיא הסתדרות הרבנים דאמריקה ונשיא .
חייו.
נולד ב-1906 בניו יורק. למד במכון הטכנולוגי של אילינוי, שם קיבל תואר ראשון במדעים. בשנת 1927 קיבל סמיכה לרבנות בקולג' התאולוגי בשיקגו.
נשא לאישה את רוז שפר בשנת 1939, ונולדו להם שלוש בנות: בריינה, אסתר ובתיה.
תפקידו הציבורי הראשון היה רב קהילה בבית הכנסת בטרה הוט, אינדיאנה. לאחר מכן שימש כרב קהילה בקהילות באומהה, נברסקה, קהילת בית ישראל בניו אורלינס (1935-1945) ובית יעקב בבולטימור (1945-1972) שם שימש עד מותו.
בשנים 1946–1948 כיהן כנשיא הסתדרות הרבנים דאמריקה. תחת הנהגתו דגלה ההסתדרות בשוויון במקומות עבודה לאנשים לבנים וצבעוניים. לאחר מכן, ב-1963–1965 שימש כנשיא . מתוקף תפקידו, נסע ב-1965 לרוסיה כדי לסייע ליהודים שם. כמו כן, בין השנים 1963- 1965 שימש הרב כיו"ר משותף בוועדת הנשיא לזכויות האזרח.
הרב מילר שירת בצבא האמריקאי כרב היהודי בפורט הולבירד, פורט מיד, פורט הווארד ובבית החולים של פרי פוינט במרילנד.
ב-1962 אייש את תפקיד היו"ר של ועדת הרבנים היהודים במרילנד עד מותו. במרילנד גם שימש כחבר בוועדת מרילנד לחקר בעיות התמכרות לסמים.
כיהן בוועד המנהל של בולטימור של הצופים באמריקה ועל עבודתו זו זכה בפרס בונה הכסף. בבולטימור גם היה שותף לפיתוח תוכניות לימודים בבתי הספר העבריים ומעורב במועצת החינוך היהודית בעיר.
ב-1963 ארגן והנהיג את העצרת הבין-דתית לזכויות האזרח (the Interreligious Convocation on Civil Rights) שהייתה עצרת בעד חוק זכויות אזרח שחוקק באותן שנים. בעצרת נכחו 6,300 רבנים וכמרים קתולים ופרוטנסטנטים. כמו כן, נשא תפילה במצעד לוושינגטון למען תעסוקה וחירות.
הרב אורי מילר נפטר בבולטימור בשנת 1972 בגיל 66.
שויתי ה' לנגדי תמיד
וולסי
M&amp;C Saatchi
M&amp;C Saatchi Group (בעברית: אם. אנד סי. סאצ'י גרופ) היא חברה בריטית בתחום הפרסום. היא הוקמה בלונדון בשנת 1995 בעקבות פרישת האחים סאצ'י מ-Saatchi &amp; Saatchi. החברה נרשמה למסחר בבורסה לניירות ערך בלונדון. בחברה מועסקים כ-2,400 עובדים.
היסטוריה.
החברה הוקמה על ידי האחים סאצ'י בשנת 1995 כאשר הם פרשו מ-Saatchi &amp; Saatchi ביחד עם מספר עובדים. מספר לקוחות משמעותיים עברו לחברה החדשה והיא זכתה במכרז בחוזה עם בריטיש איירוויז. בהמשך היא חתמה חוזה עם המפלגה השמרנית של בריטניה. בשנת 1996 היו לחברה משרדים במספר ערים בעולם. בשנת 2020 החברה פעלה ב-24 מדינות עם מרכזים אזוריים בלונדון, ניו יורק, מילאנו, קייפטאון וסידני. בשנת 2015 הוקם משרד בתל אביב ובראשו הועמד אלון הוכדורף שבעבר עבד ב-Saatchi &amp; Saatchi בלונדון.
בשנת 2019 התגלו אי-דיוקים במסמכים פיננסיים של החברה. ההערכה הייתה שמדובר בסכום של כ-6.4 מיליון פאונד. משרד רואי החשבון פרייס ווטרהאוס קופרס נשכר לבדוק את החשדות. בדצמבר 2019 הדירקטוריון הודיע שמדובר בסכום של 11.6 מיליון פאונד. בעקבות המשבר מייסדי החברה פרשו ממנה.
בינואר 2021 מורי מקלנן מונה למנכ"ל חדש של החברה. הוא הכריז על שינוים ארגוניים ותרבותיים בחברה. בעקבות תוצאות חיוביות מניית החברה קפצה מ-90 פני ל-150 במרץ 2021.
במאי 2022 פורסם שחברה תירכש על ידי Next Fifteen Communications Group תמורת 387 מיליון דולר.
בתקופת פעילותה החברה זכתה בפרסים רבים בתחום הפרסום.
דגל אזור מורסיה